Ο **Μπαϊράμ Μπέγκαϊ**

(*Bajram Begaj*, γεννημένος στις 20 Μαρτίου 1967) είναι Αλβανός στρατιωτικός και γιατρός, Πρόεδρος της Αλβανίας από τις 24 Ιουλίου 2022 και πρώην 26ος αρχηγός Γενικού Επιτελείου των Αλβανικών Ενόπλων Δυνάμεων. Στις 3 Ιουνίου 2022, ο Μπεγκάι προτάθηκε επίσημα από το κυβερνών σοσιαλιστικό κόμμα ως υποψήφιος στον τέταρτο γύρο των προεδρικών εκλογών του 2022. Ο Μπεγκάι κέρδισε τις εκλογές στις 4 Ιουνίου 2022 και έγινε ο πέμπτος πρόεδρος στην ιστορία της Αλβανίας με στρατιωτικό υπόβαθρο, μετά τους Αχμέτ Ζόγου, Ραμίζ Αλία, Αλφρέντ Μοϊσίου και Μπουγιάρ Νισάνι.

Πρώτα χρόνια και σπουδές
------------------------

Ο υποστράτηγος Μπαϊράμ Μπεγκάι γεννήθηκε στις 20 Μαρτίου 1967 στη Ρογκοζίνα. Αποφοίτησε από την Ιατρική Σχολή των Τιράνων (Τμήμα Γενικής Ιατρικής) το 1989 και έγινε ενεργός ιατρός το 1998. Έχοντας ολοκληρώσει το διδακτορικό του δίπλωμα, κατέχει τον τίτλο του Αναπληρωτή Καθηγητή Ιατρικής.

Στρατιωτική καριέρα
-------------------

Ilham Aliyev and Bajram Begaj
Κατά τη διάρκεια της 31χρονης στρατιωτικής του καριέρας, έχει λάβει μέρος σε πολυάριθμα εκπαιδευτικά σεμινάρια και έχει ολοκληρώσει μαθήματα Ασφάλειας και Άμυνας, στο Advanced Postgraduate School of Medicine, Μεταπτυχιακή Ειδίκευση στη Γαστροηπατολογία, στη Διοίκηση Νοσοκομείων και Στρατηγικής Ιατρικής Ηγεσίας στις Η.Π.Α. καθώς και Μάθημα Ειδίκευσης στην Ιατρική και Μάθημα Υγείας στην Ελλάδα.

Προηγουμένως, με τον βαθμό του Ταγματάρχη υπηρέτησε ως Διοικητής της Διοίκησης Δόγματος και Εκπαίδευσης στις Αλβανικές Ένοπλες Δυνάμεις. Έχει υπηρετήσει και σε διάφορες άλλες θέσεις όπως: Αρχηγός Στρατιωτικής Ιατρικής Μονάδας και Αναπληρωτής Στρατιωτικός Διευθυντής SUT, Διευθυντής Στρατιωτικού Νοσοκομείου, Διευθυντής Επιθεώρησης Υγείας κ.λπ. Ο Μπεγκάι διορίστηκε Αρχηγός του Γενικού Επιτελείου των Αλβανικών Ενόπλων Δυνάμεων τον Ιούλιο του 2020 και ανέλαβε τα καθήκοντά του αργότερα τον ίδιο μήνα.

Είναι παντρεμένος και έχει δύο γιους.

Πρόεδρος
--------

Ο Μπεγκάι εξελέγη από το κοινοβούλιο της Αλβανίας στο αξίωμα του προέδρου στις 4 Ιουνίου 2022, με 78 ψήφους υπέρ, 4 κατά και 1 παρών.
Οι 57 βουλευτές της αντιπολίτευσης έκαναν μποϊκοτάζ στην ψηφοφορία, καταγγέλλοντας τη διαδικασία ορισμού υποψηφίων ως μη ομαλή.
Διαδέχθηκε τον Ιλίρ Μέτα και ορκίστηκε ως ο 9ος πρόεδρος της Αλβανίας στις 24 Ιουλίου 2022.

Παραπομπές
----------

1. ↑  Ανακτήθηκε στις 11  Νοεμβρίου 2021.
2. ↑  Ανακτήθηκε στις 8  Ιουνίου 2022.
3. 1 2  «Bajram Begaj, Chief of Defence of Albania». *NATO*.
4. 1 2  «Major-General-Bajram-Begaj-appointed-as-the-new-Chief-of-the-General-Staff-of-the-Albanian-Armed-Forces». *mod.gov.al* (στα Αγγλικά). Ανακτήθηκε στις 4 Ιουλίου 2021.
5. ↑  «Head-of-Albanian-Armed-Forces-Emphasizes-Importance-Of-'Defender-Europe-21'». *albaniandailynews.com* (στα Αγγλικά). Ανακτήθηκε στις 4 Ιουλίου 2021.
6. ↑  «Kush është kandidati për President i shumicës socialiste». Euronews.. Ανακτήθηκε στις 2022-06-03.
7. ↑  «U dekretua gjeneral major nga presidenti Meta, kush është komandanti Bajram Bega?». *BalkanWeb*. Ανακτήθηκε στις 3 Ιουλίου 2020.
8. ↑  «Me 78 vota pro, Bajram Begaj zgjidhet Presidenti i 8-të i Shqipërisë | RTSH Lajme». *lajme.rtsh.al* (στα Αγγλικά). Ανακτήθηκε στις 4 Ιουνίου 2022.

  


|  |  |  |  |
| --- | --- | --- | --- |
| 

| π • σ • ε
Πρόεδροι της Αλβανίας |
| --- |
|  |
| 
* Ζόγου
* Χότζα
* Αλία
* Μπερίσα
* Μεϊντάνι
* Μοϊσίου
* Τόπι
* Νισάνι
* Μέτα
* Μπεγκάι
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2087165930962168530007
* GND: 1263516653

 |

 |